Karata

Karata () – miestas Australijos vakaruose, Vakarų Australijos valstijoje, Pilbaros regione. Savivaldybės centras. Įsikūręs valstijos šiaurės vakarinėje dalyje, lygumoje, Nikolo įlankos pakrantėje, apie 1250 km į šiaurę nuo Perto ir 190 km į pietvakarius nuo Port Hedlando. Nuo įlankos miestą skiria druskožemiai ir mangrovės, pietuose driekiasi neaukštų kalvų virtinė. 16 708 gyventojai (2018 m.),
iš jų dešimtadalis – aborigenų kilmės.2016 Census QuickStats , Australian Bureau of Statistics, 2021-12-10. Nuoroda tikrinta 2022-02-19.

Naftos ir gamtinių dujų gavybos, geležies rūdos eksporto centras. Gaminamos suskystintos dujos, amoniakas, išgaunama druska. Miesto pakraščiu eina privatus geležinkelis, jungiantis geležies rūdos kasyklas su Dampyro uostu. Yra oro uostas, vykdomi skrydžiai į Pertą, Port Hedlandą, Brumą ir Niumaną (2022 m.).Regional Air Services, Department of Transport. The Government of Western Australia, 2022-02-11. Nuoroda tikrinta 2022-04-14. Veikia didžiausias Pilbaroje prekybos centras,Karratha City, au.locale.online. Nuoroda tikrinta 2022-04-16. ligoninė,Karratha Health Campus , Healthdirect. Nuoroda tikrinta 2022-04-16. viešoji biblioteka,Karratha Public Library , State Library of Western Australia. Nuoroda tikrinta 2022-04-16. menų centras,Red Earth Art Precinct , City of Karratha. Nuoroda tikrinta 2022-04-16. 
laisvalaikio centras.Karratha Leisureplex , City of Karratha. Nuoroda tikrinta 2022-04-16. Išvystyta turizmo infrastruktūra – lankomi aborigenų uolų piešiniai, Dampyro salynas, Milstrimo–Čičesterio ir Karidžinio nacionaliniai parkai.Destination Karratha, Tourism Western Australia. Nuoroda tikrinta 2022-04-16.

Miestas įkurtas 1969 m. plečiantis geležies rūdos ir druskos kasybos pramonei, netoli Dampyro uosto. Dėl geografinių ypatumų šalia uosto esanti Dampyro gyvenvietė neturėjo vietos plėstis, todėl nutarta statyti naują miestą apie 15 km nuo uosto. XX a. devintajame dešimtmetyje vandenyne prie Karatos pradėjus eksploatuoti naftą ir gamtines dujas, miestas išaugo, XXI a. tapo didžiausiu Pilbaroje.Alicia Perera, Karratha remembers 50 years of transformation, Pilbara News, 2019-08-08. Nuoroda tikrinta 2022-04-13.Karratha, Airnorth. Archyvuota 2015-03-29. Nuoroda tikrinta 2022-04-13.

 Šaltiniai 

Kategorija:Vakarų Australijos miestai